**การแก้ไขปัญหาในพื้นที่ที่สำคัญ (Best Practice)**

**(การแก้ไขปัญหาด้านความมั่นคง)**

**อำเภอบาเจาะ จังหวัดนราธิวาส**

**1.ความเป็นมา/สภาพปัญหาที่เกิดขึ้น**

อำเภอบาเจาะ จังหวัดนราธิวาส ตั้งอยู่บนถนนสายเพชรเกษม (สายเอเชีย 42) ตลอดระยะเวลาที่ผ่านมาในพื้นที่อำเภอบาเจาะ ได้เกิดเหตุการณ์ความไม่สงบอยู่บ่อยครั้ง อาทิ การเผายางรถยนต์,การลอบวางเพลิงโรงพยาบาลส่งเสริมสุขภาพประจำตำบลลุโบะสาวอ และการลอบวางระเบิดชุดเก็บกู้วัตถุระเบิด (EOD) เมื่อวันที่ 28 ตุลาคม 2556 จากเหตุการณ์ดังกล่าว ทำให้เจ้าหน้าที่ชุด(EOD)เสียชีวิต จำนวน 3 นาย ประกอบด้วย

 1.ร.ต.ต.แชน วรงคไพสิฐ รองหัวหน้าชุดเก็บกู้วัตถุระเบิดภูธรจังหวัดนราธิวาส

 2.ร.ต.ต.จรูญ เมฆเรือง

 3.ส.ต.อ.นิมิตร ดีวงศ์ เจ้าหน้าที่ชุดเก็บกู้วัตถุระเบิดภูธรจังหวัดนราธิวาส

 ถนนเอเชีย ถือเป็นเส้นทางการคมนาคมที่มีความสำคัญทางเศรษฐกิจและความมั่นคงโดยจะต้องมีความปลอดภัยต่อประชาชนที่ใช้สัญจร อีกทั้งยังเป็นประตูสู่นราธิวาส ทั้งนี้อำเภอบาเจาะจึงได้ตระหนักที่จะต้องทำให้ถนนเอเชียในพื้นที่อำเภอบาเจาะ มีความปลอดภัย ปราศจากการก่อเหตุความไม่สงบ และมีความสะอาดเรียบร้อย

**2.แนวทางปฏิบัติ/การแก้ไขปัญหา**

การบูรณาการทำงานกับทุกภาคส่วนราชการในการแก้ไขปัญหาในพื้นที่ โดยร่วมจัดทำแผนยุทธการถนนเอเชียปลอดภัย โดยเน้นให้ประชาชนมีส่วนร่วมและมีความเข้าใจต่อระบบการดูแลรักษาความปลอดภัย เพื่อลดเหตุการณ์ความไม่สงบที่เกิดขึ้นในพื้นที่

**3.สรุปวิธีการทำงานที่นำไปสู่วิธีการที่เป็นเลิศ ((Best Practice)**

 3.1 ประชาสัมพันธ์และรณรงค์ให้ประชาชนเข้ามามีส่วนในการพัฒนาบ้าน และหมู่บ้านของตนเองให้มีความสะอาด เป็นระเบียบเรียบร้อย ถนนมีความปลอดภัย โดยเฉพาะหมู่บ้านที่ติดถนนสายเอเชีย 42

 3.2 พัฒนาสองข้างทางตลอดสายเอเชีย ตั้งแต่สะพานบ้านกอตอ เขตรอยต่อ อำเภอบาเจาะ จังหวัดนราธิวาสกับอำเภอสายบุรี จังหวัดปัตตานี ถึง เขตรอยต่ออำเภอยี่งอ จังหวัดนราธิวาส รวมระยะทาง จำนวน ๑๗ กิโลเมตร

 3.3มอบหมายให้ผู้นำท้องที่ ได้แก่ กำนัน, ผู้ใหญ่บ้าน,ผู้ช่วยผู้ใหญ่บ้านฝ่ายปกครอง และผู้ช่วยผู้ใหญ่ฝ่ายรักษาความสงบ (ผรส.)ทำหน้าที่ในการักษาความสงบเรียบร้อยและตรวจตราตามถนนเส้นทางสายเอเชีย 42 ไม่ให้เกิดเหตุการณ์ความไม่สงบในพื้นที่รับผิดชอบ ตั้งแต่เวลา 18.00 -24.00 น. ส่วนหลังเที่ยงคืนเป็นความรับผิดชอบของหน่วยกำลังในพื้นที่

-2-

 3.4 มอบหมายให้ผู้บริหารท้องถิ่น ได้แก่ นายกเทศมนตรีตำบล และนายกองค์การบริหารส่วนตำบลในเขตพื้นที่รับผิดชอบ ให้มีการดูแลรักษาความสะอาดเรียบร้อยบริเวณ เกาะกลางถนน

 3.5. จัดสัปดาห์แห่งการพัฒนาถนนสายเอเชีย ในวันพุธสุดแรกของทุกเดือน โดยให้กำนัน ผู้ใหญ่บ้านจัดมวลชนพร้อมเครื่องตัดหญ้า และวัสดุอุปกรณ์ทำความสะอาดพร้อมกัน ทุกหมู่บ้านในเวลา 14.00 น.

 3.6 องค์กรปกครองส่วนท้องถิ่น(เทศบาล/อบต.) สนับสนุนน้ำมันเชื้อเพลิงสำหรับเครื่องตัดหญ้า และจัดรถขยะ พร้อมคนงานสนับสนุนการพัฒนา และรักษาความสะอาดดังกล่าว

 3.7 สถานที่ราชการ หน่วยงาน โรงเรียน ฯลฯ ที่อยู่ติดกับถนนสายเอเชียให้ดูแล และรับผิดชอบความสะอาดบริเวณด้านหน้าสำนักงาน ที่ทำการ โรงเรียน ไปจรดผิวจราจร ด้วยตนเอง

**4.ปัจจัยที่นำไปสู่ความสำเร็จ (Key success Factors)**

 1.ผู้บังบัญชามีความตั้งใจ และมีความมุงมั่นในการแก้ไขปัญหาในพื้นที่อย่างจริงจัง

 2.การได้รับความร่วมมือจากส่วนราชการ/หน่วยงาน โดยเฉพาะประชาชนในพื้นที่ มีส่วนร่วมในการพัฒนาชุมชนของตนให้มีความสะอาด เป็นระเบียบเรียบร้อย เพื่อให้ถนนมีความปลอดภัย ทั้งนี้อำเภอได้มีกิจกรรมการประกวด “หน้าบ้านสะอาด ถนนปลอดภัย”โดยเน้นในพื้นที่ตำบลที่ติดถนนสายเอเชียเป็นหลัก และมอบรางวัลในวันประชุมประจำเดือนกำนัน ผู้ใหญ่บ้าน ของทุกเดือน เพื่อให้มีความกระตุ้นให้กำนัน ผู้ใหญ่บ้าน มีการดูแลรักษาความสะอาด และความปลอดภัยในพื้นที่ อย่างชัดเจนจนเกิดผลเป็นรูปธรรม

 จากการแก้ไขปัญหาดังกล่าวข้างต้น ทำให้จำนวนเหตุการณ์ความไม่สงบที่เกิดขึ้น ในพื้นที่อำเภอบาเจาะ จังหวัดนราธิวาส โดยเฉพาะบนถนนสายเอเชีย 42 ลดลงอย่างต่อเนื่อง ทำให้ประชาชนทั่วไป ตลอดจนเจ้าหน้าที่ของรัฐที่ใช้เส้นทางการคมนาคมถนนสายเอเชีย 42 มีความปลอดภัยในชีวิต และทรัพย์สิน